Hestebremsen kan af udseende ligne en honningbi, men har korte følehorn og mørke områder på vingerne. Hestebremsen indtager ikke føde i sit voksne liv og bider eller stikker ikke. Hestebremsen lægger sine æg på hestens ben, deraf navnet hestebremse. Det generer hesten, der slikker sig, og dermed får æggene i munden og i maven. Her udvikler de sig i løbet af vinteren til larver, som udskilles i hestens afføring næste forår. Det er vigtigt at fjerne så mange flueæg så muligt, da de kan give betændelse i hestens mund.